CELEX: 62013CA0469
Language: lv
Date: 2014-07-17 00:00:00
Title: Lieta C-469/13: Tiesas (trešā palāta) 2014. gada 17. jūlija spriedums ( Tribunale di Verona (Itālija) lūgums sniegt prejudiciālu nolēmumu) – Shamim Tahir / Ministero dell'Interno, Questura di Verona Lūgums sniegt prejudiciālu nolēmumu — Brīvības, drošības un tiesiskuma telpa — Direktīva 2003/109/EK — 2. pants, 4. panta 1. punkts, 7. panta 1. punkts un 13. pants — Pastāvīgā iedzīvotāja ES uzturēšanās atļauja — Piešķiršanas nosacījumi — Likumīga un nepārtraukta uzturēšanās uzņemošajā dalībvalstī piecus gadus pirms pieteikuma par uzturēšanās atļaujas piešķiršanu iesniegšanas — Persona, kam ir ģimenes saiknes ar pastāvīgu iedzīvotāju — Labvēlīgākas valsts tiesību normas — Sekas

15.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 315/22
            
         Tiesas (trešā palāta) 2014. gada 17. jūlija spriedums (Tribunale di Verona (Itālija) lūgums sniegt prejudiciālu nolēmumu) – Shamim Tahir/Ministero dell'Interno, Questura di Verona
   
   (Lieta C-469/13) (1)
   
   (Lūgums sniegt prejudiciālu nolēmumu - Brīvības, drošības un tiesiskuma telpa - Direktīva 2003/109/EK - 2. pants, 4. panta 1. punkts, 7. panta 1. punkts un 13. pants - Pastāvīgā iedzīvotāja ES uzturēšanās atļauja - Piešķiršanas nosacījumi - Likumīga un nepārtraukta uzturēšanās uzņemošajā dalībvalstī piecus gadus pirms pieteikuma par uzturēšanās atļaujas piešķiršanu iesniegšanas - Persona, kam ir ģimenes saiknes ar pastāvīgu iedzīvotāju - Labvēlīgākas valsts tiesību normas - Sekas)
   2014/C 315/32
   Tiesvedības valoda – itāļu
   
      Iesniedzējtiesa
   
   
      Tribunale di Verona
   
   
      Pamatlietas puses
   
   
      Prasītājs: Shamim Tahir
   
   
      Atbildētāji: Ministero dell'Interno, Questura di Verona
   
   
      Rezolutīvā daļa:
   
   
               1)
            
            
               Padomes 2003. gada 25. novembra Direktīvas 2003/109/EK par to trešo valstu pilsoņu statusu, kuri ir kādas dalībvalsts pastāvīgie iedzīvotāji, kas grozīta ar Eiropas Parlamenta un Padomes 2011. gada 11. maija Direktīvu 2011/51/ES, 4. panta 1. punkts un 7. panta 1. punkts ir jāinterpretē tādējādi, ka personas, kas jau ir ieguvusi pastāvīgā iedzīvotāja statusu, ģimenes loceklis, kā tas definēts šīs direktīvas 2. panta e) punktā, nevar tikt atbrīvots no pienākuma izpildīt minētās direktīvas 4. panta 1. punktā paredzēto nosacījumu, atbilstoši kuram, lai iegūtu šādu statusu, trešās valsts pilsonim tieši pirms šā pieteikuma iesniegšanas ir likumīgi un nepārtraukti jānodzīvo attiecīgajā dalībvalstī pieci gadi;
            
         
               2)
            
            
               Direktīvas 2003/109, kas grozīta ar Direktīvu 2011/51, 13. pants ir jāinterpretē tādējādi, ka tajā dalībvalstij nav ļauts ar labvēlīgākiem nosacījumiem nekā šajā direktīvā paredzētie piešķirt ģimenes loceklim šīs direktīvas 2. panta e) punkta izpratnē pastāvīgā iedzīvotāja ES uzturēšanās atļauju.
            
         
      (1)  OV C 52, 22.2.2014.